CELEX: 62012TN0541
Language: sl
Date: 2012-12-12 00:00:00
Title: Zadeva T-541/12: Tožba, vložena 12. decembra 2012 – Wedi proti UUNT – Mehlhose Bauelemente für Dachrand + Fassade (BALCO)

16.2.2013   
            
            
               SL
            
            
               Uradni list Evropske unije
            
            
               C 46/21
            
         Tožba, vložena 12. decembra 2012 – Wedi proti UUNT – Mehlhose Bauelemente für Dachrand + Fassade (BALCO)
   (Zadeva T-541/12)
   2013/C 46/37
   Jezik, v katerem je bila tožba vložena: nemščina
   
      Stranke
   
   
      Tožeča stranka: Wedi GmbH (Emsdetten, Nemčija) (zastopnik: O. Bischof, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Mehlhose Bauelemente für Dachrand + Fassade GmbH & Co. KG (Herford, Nemčija)
   
      Predlogi
   
   Tožeča stranka Splošnemu sodišču predlaga:
   
               —
            
            
               naj razveljavi odločbo četrtega odbora za pritožbe Urada za usklajevanje na notranjem trgu (znamke in modeli) z dne 25. septembra 2012 v zadevi R 2255/2011-4;
            
         
               —
            
            
               naj, podredno, prekine postopek v zadevi R 2255/2011-4, dokler se o zahtevku tožeče stranke z dne 15. novembra 2012, naj se razglasi ničnost znamke Skupnosti št. 006095889 Balkogrün, opravilna številka Urada za usklajevanje na notranjem trgu (znamke in modeli) 000007267 C, katere imetnica je druga stranka, pravnomočno ne odloči;
            
         
               —
            
            
               naj toženi stranki naloži plačilo stroškov postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „BALCO“ za proizvode iz razreda 19 – prijava znamke Skupnosti št. 9 023 771
   
      Imetnik znamke ali znaka, navajanega v postopku z ugovorom: Mehlhose Bauelemente für Dachrand + Fassade GmbH & Co. KG
   
      Navajana znamka ali znak: besedne znamke „Balkogrün“, „Balkoplan“ in „Balkotop“ za proizvode iz razredov 19, 21 in 27
   
      Odločba oddelka za ugovore: ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 8(1)(b) Uredbe Sveta št. 207/2009.